Božić na budistički način.
Već dugo Božić nije praznik samo hrišćanima. Mnogi ljudi, sa mnogo različitih religijskih opredjeljenja ili bez takvih opredjeljenja, p
Kao i mnogi drugi u Americi u ovo doba godine, Wilson Hurley je u svojoj kući postavio božičnu jelku. Njegova jelka, medjutim, postavljena je uz sliku koja predstavlja Budu. Ulazna vrata njegove kuće krasi božični vijenac, ali budističke molitvene zastave su oduvijek u njegovom dvorištu. Hurley je odrastao u tradicionalnoj hrišćanskoj porodici, ali je kad je odrastao za svoju vjeru izabrao Tibetanski Budizam. Nedavno je vodio časove meditacije, kako bi pomogao širenje budističkih ideja i prakse. On vjeruje da budisti mogu slaviti Božić kao i svako drugi. Istraživanje radjeno prije nekoliko godina pokazalo je da je budizam postao 4. najraširenija religija u Sjedinjenim Državama, sa oko milion i po sljedbenika. Oko 20 procenata američkih budista čine bijelci. Većina ostalih su useljenici iz Azije. U Aye Than je doselio ovamo iz Burme, prije gotovo 30 godina. Posvećeni je budista, ali slavi i Božić, odnosno barem neke dijelove običaja i rituala. - Mi proslavljamo Božić. Ne tako da idemo u crkvu, ali slavimo. Okupljamo prijatelje i rodjake da budemo zajedno i darujemo poklone djeci, kaže on Više od 80 procenata burmanskih useljenika u Ameriku su budisti. Ima medju njima i značajan broj hrišćana. Than smatra da ima mnogo sličnosti izmedju Budinih i Isusovih sljedbenika. On sam, kako kaže, saglasan je sa ogromnom većinom hrišćanske doktrine. U ovom hramu, u okolini Washingtona, većina vjernika je iz Burme, ili su porodično vezani za Burmance. Aree Manosuthikit je sa Tajlanda i radi na doktorskoj tezi iz lingvistike. Njen je suprug Burmanac, a oboje su Budisti. Pored ovog hrama kojeg posjećuje s mužem, ona ide i u lokalni tajlandski hram. Tu nas je dočekao Pramaha Andrew Puton, tajlandski monah. Monasi veoma pozitivno gledaju na Božić, kaže on. Svi ovi useljenici sebe smatraju dijelom američkog društva i, kako kažu, žele da se integrišu glavne kulturne tokove u Americi. Medju njima nisu rijetki ni medjurasni i medjureligijski brakovi. I premda budisti neće upražnjavati sve božićne tradicije, oni vjeruju da se hrišćanima mogu pridružiti u nadi za mir i sreću u svijetu, na Božić, a i tokom cijele godine.